Hrvatski sabor
20080429

Prelazimo na - Konačni prijedlog Zakona o radnom vremenu, obveznim odmorima mobilnih radnika i uređajima za bilježenje u cestovnom prometu, hitni je postupak, P.Z.E. br. 44 Predlagatelj zakona je Vlada Republike Hrvatske, hitni postupak primjenjuje se u skladu s člankom 161. Poslovnika. Prijedlog akta primili ste poštom. Sukladno članku 159. Poslovnika hitni postupak objedinjuju prvo i drugo čitanje zakona, a amandmani se mogu podnositi do kraja rasprave. Raspravu su proveli Odbor za pomorstvo, promet i veze, Odbor za europske integracije, Odbor za zakonodavstvo. Izvješća ste primili na sjednici. Želi li predstavnik predlagatelja dodatno obrazložiti prijedlog? Da. Državni tajnik u Ministarstvu mora, prometa i infrastrukture, gospodin Dražen Breglec. Izvolite.